Rapport sesongen 2016-17: Langrennsutvalet Moelven IL SKI 
Me er fortsatt ein  bra gjeng med ca 10 trenarar  i Moelven IL og Næroset IL skigruppa. Som tilretteleggjer aktivitet og trening frå 6 år og oppover. 
Vi har 2 faste treningsdagar, Måndagar og Torsdagar, og er no oppe i 70  born og unge som møter opp .(Noko mindre på snø) Me har vorten så mange at me før sesongen trong fleire støttespelarar som me har fått på plass, men me treng fortsatt fleire ressurspersoner, og dette jobbast det med.
Me tykkjer sjølv me har bra oppmøte, og har hatt treningssamling i Sverige i Sept. 16 som vart ein stor suksess. .I tillegg skal me- og har delteke på ei rekkje skirenn i krinsen og utanfor. 
Me har arrangera eit enkelt smørekurs og foreldremøte med noko mindre oppslutning enn ynskja. Ein gjen på 11 løparar og foreldre deltok på inspirerande trening/seminar med NTG- Lillehammer i regi av BDO.
Me har eit bra miljø i gruppa no, og me er aktive, også rundt på skirenn og samlinger. Me gjennomførte ei ny storbestilling på overtrekksty og har fått god sponsorstøtte til dressene og luene.
Det er ei oppdatera  nettside som har relativt bra vitjing. Me jobber for å vidareutvikle denne, og bør nok få på plasse ein formell redaktør der.
Lokal breidde og nasjonal topp er eit motto som me skal jobbe mot og me er på god veg. Me kan nok jobbe med å kunne tilby betre oppfylgjing for kvar enkelt utøver og me jobber med miljøtiltak.

Det bør nemnast at me har løparar som er i ferd med å kunne hevde seg nasjonalt og allereie har me nasjonale topputøvarar i kombinert (Brødrene Tiller) som me har god nytte av, og som hjelper oss av og til på trening.

Me har tidlegare ynskja oss meir dedikera løypekøyring, noko som er i utvikling og som vert betre og betre.
Me er i ferd med å bli ein betydeleg klubb med mange aktive frå 15 år og nedover, og den store utfordringa er å halde på ungdomen og sørge for at me er godt forspente i alle alderstrinn. Det skal me klare.

Av vyer for framtida utpeiker to ting seg: Me må passe på dei eldre utøvarane, og jentene spesielt.
Er det tid for å etablere ein fast yngre trener ? og er det aktuelt med meir dedikert oppfølgjing av dei eldre ?

